**ПРОТОКОЛ № 1**

**от редовно присъствено заседание на Общото събрание на Асоциация по ВиК на обособената територия, обслужвана от „ВиК“ АД – гр. Ловеч**

На **12.03.2024 г.** от 11:00 ч., в зала 101 на Областна администрация Ловеч се проведе редовно заседание на Общото събрание на Асоциация по ВиК на обособената територия, обслужвана от „ВиК“ АД – гр. Ловеч (Асоциацията, АВиК), свикано с писмо **с изх. № АВиК-РД-03-13(2)/07.02.2024 г.** от Председателя на АВиК – гр. Ловеч на основание чл. 198в, ал. 6 от Закона за водите (ЗВ).

С писмо **с изх. № АВиК-РД-03-13(3)/07.02.2024 г.** на Председателя на АВиК – гр. Ловеч до Министъра на регионалното развитие и благоустройството и до Министъра на околната среда и водите беше представен за съгласуване дневен ред и материали за заседанието на Общото събрание, като беше поискан мандат за позицията на държавата.

Съгласно разпоредбите на чл. 10, ал. 2 от Правилника за организацията и дейността на Асоциациите по ВиК (Правилника, ПОДАВиК), всички материали за заседанието са публикувани на сайта на Областна администрация Ловеч, в раздел „Асоциация по ВиК“.

На основание чл. 12 от Правилника за преброител на кворума и гласовете за заседанието бе избрана г-жа Антоанета Милева.

Протоколът бе воден от г-жа Анита Иванова.

Съгласно чл. 12, ал. 2 от Правилника бе изготвен списък с получените мандати, както следва:

1. Мандат за представителство на държавата съгласно Решение с изх. № РД-02-14- 185/21.02.2024 г. на Министъра на регионалното развитие и благоустройството –„За“ по всички предложения по т. 1, т. 2 и т. 3 от дневния ред. По т. 4 от дневния ред, при поставяне на допълнителни въпроси следва да приема предложенията към същата за информация.

2. Мандат за представителство на държавата съгласно Пълномощно с № 15-00- 83/12.03.2024 г. на Министъра на околната среда и водите –„За“ по всички предложения по т. 1, т. 2, т. 3 и т. 4 от дневния ред. При поставяне на допълнителни въпроси на заседанието да приема предложенията към същите за информация, като при необходимост да гласува, както намери за добре и с оглед запазване на държавния интерес.

3. Решение № 91 от Протокол № 7 от 22.02.2024 г. на Общински съвет Тетевен –„Въздържал се“ по предложенията в т. 1, т. 2 и т. 3 от дневния ред.

4. Решение № 67 от Протокол № 7 от 29.02.2024 г. на Общински съвет Ловеч – „За“ по предложенията в т. 1, т. 2 и т. 3 от дневния ред. По т. 4 от дневния ред да гласува „Въздържал се“.

5. Решение № 47 по Протокол № 6 от 19.02.2024 г. на Общински съвет Луковит –„За“ по предложенията в т. 1, т. 2 и т. 3 от дневния ред. По т. 4 от дневния ред да гласува по собствена преценка.

От Община Угърчин, като член на Асоциацията по ВиК, отсъства г-н Станимир Йотов Петков, на когото с решение № 53 по Протокол № 6 от 16.02.2024 г. Общински съвет Угърчин възлага да представлява Община Угърчин, като при обективна невъзможност определя г-жа Мария Денчева Динова, която също отсъства.

От Община Летница, като член на Асоциацията по ВиК, отсъства д-р Красимир Джонев, на когото с решение № 60 по Протокол № 6 от 29.02.2024 г. Общински съвет Летница възлага да представлява Община Летница, без да определи друг представител при обективна невъзможност кметът на общината да участва в настоящото заседание.

От Община Априлци, като член на Асоциацията по ВиК, отсъства Тихомир Михайлов Кукенски, на когото с решение № 47 по Протокол № 11 от 29.02.2024 г. Общински съвет Априлци възлага да представлява Община Априлци, без да определи друг представител при обективна невъзможност кметът на общината да участва в настоящото заседание.

От Община Ябланица, като член на Асоциацията по ВиК, Общински съвет Ябланица не са определили никого.

Заседанието на Общото събрание на АВиК – гр. Ловеч се води от Председателя на асоциацията.

Съгласно чл. 198в, ал. 7 от ЗВ, за да бъде проведено заседанието, трябва да присъстват не по-малко от 2/3 от всички с право на глас, а решенията се взимат с мнозинство 3/4 от гласовете на всички присъстващи, т.е. най-малко със 75%.

След направената регистрация на получените мандати от членовете на Асоциацията и съгласно процентното съотношение на гласовете в Общото събрание за гласуване на решенията, са получени мандати на 4 (четири) от членовете – Държавата, представлявана от Областния управител на област Ловеч, в качеството му на Председател, Община Тетевен, Община Ловеч и Община Луковит, което е 88,81 % от всички с право на глас, следователно е налице кворум за законосъобразно провеждане на заседанието, съгласно чл. 198в, ал. 7 от Закона за водите и чл. 14, ал. 3 от Правилника.

Редовното присъствено заседание на Общото събрание на Асоциация по ВиК – гр. Ловеч се проведе при следния дневен ред, приет единодушно от присъстващите:

1. **Приемане на отчет за дейността през 2023 г. на Асоциация по ВиК на обособената територия, обслужвана от „ВиК“ АД – гр. Ловеч.**
2. **Приемане на отчет за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.**
3. **Приемане на бюджета за 2024 г. на Асоциация по ВиК на обособената територия, обслужвана от „ВиК“ АД – гр. Ловеч, съгласно чл. 21 от Правилника за организацията и дейността на асоциациите по водоснабдяване и канализация.**
4. **Други.**

**По т. 1** от дневния ред предложеният проект за решение е: *Приемане на отчет за дейността през 2023 г. на Асоциация по ВиК на обособената територия, обслужвана от „ВиК“ АД – гр. Ловеч.*

Съгласно Правилника, Председателят на Асоциацията по ВиК изготвя и представя на членовете на Асоциацията годишен отчет за дейността на Асоциацията за предходната година.

При предоставяне на думата за обсъждане от присъстващите представители на общините не бяха направени допълнителни коментари.

Съобразно списъка с получените мандати от присъстващите представители на държавата и на общините, по т. 1 от дневния ред членовете на Асоциацията гласуват, както следва:

|  |  |  |  |
| --- | --- | --- | --- |
| *Име, презиме фамилия* | *Длъжност* | *Дял, %* | *Начин на гласуване* |
| *„За“* | *„Против“* | *„Въздържал се“* |
| г-н Виктор Василев Стойчев | Председател АВиК-Ловеч | 35,00 | За |  |  |
| инж. Тихомир Михайлов Кукенски | Кмет на Община Априлци | 2,85 | - | - | - |
| д-р Красимир Веселинов Джонев | Кмет на Община Летница | 2,75 | - | - | - |
| г-н Петър Дамянов Маринов | Зам.- кмет на Община Ловеч | 34,68 | За |  |  |
| инж. Христина Петкова Ангелова | Директор на Дирекция „ПРУТ“, Община Луковит | 9,48 | За |  |  |
| г-н Борис Петков Врабевски | Зам.-кмет на Община Тетевен | 9,65 |  |  | Въздържал се |
| г-н Станимир Йотов Петков | Кмет на Община Угърчин | 2,68 | - | - | - |
| - | Община Ябланица | 2,91 | - | - | - |

* с **3** гласа **„За“** – Държавата, Община Ловеч и Община Луковит, (представляващо **89,13 %** от присъстващите);
* с **0** гласа **„Против“**;
* с **1** гласа **„Въздържал се“ –** Община Тетевен (представляващо **10,87 %** от присъстващите).

Съгласно чл. 14, ал. 4 от ПОДАВиК, когато при провеждане на гласуване някой от представителите на общините от съответната асоциация, имащи право на глас, упражни това право с „против“ или „въздържал се“, следва съответният представител да представи писмено становище за това решение, което се включва в протокола.

Председателят на АВиК – гр. Ловеч помоли представителя на Община Тетевен да предостави писмено становище за гласуването с „Въздържал се“, което да бъде включено в протокола от заседанието.

Представителят на Община Тетевен **не предостави** писмено становище за гласуването с „Въздържал се“, което да бъде включено в протокола от заседанието.

С не представяне на писмено становище се нарушава Правилника на асоциациите.

Неизпълнението на това изискване, регламентирано и в чл. 59, ал. 2, т. 4 от АПК, съставлява основание **за отмяна на решението** по аргумент на чл. 146 от АПК.

След преизчисляване на мандатите, по т. 1 от дневния ред с **3** гласа **„За“** (представляващо **100%** от получените действителни мандати), при **0** глас „Против“ и при **1 отменен глас „Въздържал се“** – поради не представяне от Община Тетевен на писмено становище съгласно чл. 14, ал. 4 от Правилника, беше взето следното

**Р Е Ш Е Н И Е:**

**На основание чл. 198в, ал. 4, т. 10 от Закона за водите във връзка с чл. 9, ал. 2 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема отчета за дейността за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.**

**По т. 2** от дневния ред предложеният проект за решение е: *Приемане на отчет за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.*

В изпълнение на чл. 26 от Правилника е представен отчет за изпълнението на бюджета на Асоциацията по ВиК за 2023 г. и писмена обосновка към него.

Не бяха направени допълнителни коментари от присъстващите членове на Асоциацията.

Съобразно списъка с получените мандати от присъстващите представители на държавата и на общините, по т. 2 от дневния ред членовете на Асоциацията гласуват, както следва:

|  |  |  |  |
| --- | --- | --- | --- |
| Име, презиме фамилия | Длъжност | Дял, % | Начин на гласуване |
| „За“ | „Против“ | „Въздържал се“ |
| г-н Виктор Василев Стойчев | Председател АВиК-Ловеч | 35,00 | За |  |  |
| инж. Тихомир Михайлов Кукенски | Кмет на Община Априлци | 2,85 |  |  |  |
| д-р Красимир Веселинов Джонев | Кмет на Община Летница | 2,75 | - | - | - |
| г-н Петър Дамянов Маринов | Кмет на Община Ловеч | 34,68 | За |  |  |
| инж. Христина Петкова Ангелова | Директор на Дирекция „ПРУТ“, Община Луковит | 9,48 | За |  |  |
| г-н Борис Петков Врабевски | Кмет на Община Тетевен | 9,65 |  |  | Въздържал се |
| г-н Станимир Йотов Петков | Кмет на Община Угърчин | 2,68 | - | - | - |
| - | Община Ябланица | 2,91 | - | - | - |

* с **3** гласа **„За“** – Държавата, Община Ловеч и Община Луковит, (представляващо **89,13 %** от присъстващите);
* с **0** гласа **„Против“**;
* с **1** гласа **„Въздържал се“ –** Община Тетевен (представляващо **10,87 %** от присъстващите).

Представителят на Община Тетевен **не предостави** писмено становище за гласуването с „Въздържал се“, което да бъде включено в протокола от заседанието.

След преизчисляване на мандатите, по т. 2 от дневния ред с **3** гласа **„За“** (представляващо **100%** от получените действителни мандати), при **0** глас „Против“ и при **1 отменен глас „Въздържал се“** – поради не представяне от Община Тетевен на писмено становище съгласно чл. 14, ал. 4 от Правилника, беше взето следното

**Р Е Ш Е Н И Е:**

***На основание чл. 26, ал. 3 във връзка с чл. 9, ал. 2 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема отчета за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.***

**По т. 3** от дневния ред предложеният проект за решение е: *Приемане на бюджета за 2024 г. на Асоциация по ВиК на обособената територия, обслужвана от „ВиК“ АД – гр. Ловеч, съгласно чл. 21 от Правилника за организацията и дейността на асоциациите по водоснабдяване и канализация.*

В изпълнение на чл. 20, ал. 1 от Правилника бюджетът на Асоциацията по ВиК за 2024 г. се съставя въз основа на планираните годишни разходи, необходими за нормалното осъществяване на функциите на асоциацията и писмена обосновка към него.

Не бяха направени допълнителни коментари от присъстващите членове на Асоциацията.

Съобразно списъка с получените мандати от присъстващите представители на държавата и на общините, по т. 3 от дневния ред членовете на Асоциацията гласуват, както следва:

|  |  |  |  |
| --- | --- | --- | --- |
| *Име, презиме фамилия* | *Длъжност* | *Дял, %* | *Начин на гласуване* |
| *„За“* | *„Против“* | *„Въздържал се“* |
| г-н Виктор Василев Стойчев | Председател АВиК-Ловеч | 35,00 | За |  |  |
| инж. Тихомир Михайлов Кукенски | Кмет на Община Априлци | 2,85 | - | - | - |
| д-р Красимир Веселинов Джонев | Кмет на Община Летница | 2,75 | - | - | - |
| г-н Петър Дамянов Маринов | Кмет на Община Ловеч | 34,68 | За |  |  |
| инж. Христина Петкова Ангелова | Директор на Дирекция „ПРУТ“, Община Луковит | 9,48 | За |  |  |
| г-н Борис Петков Врабевски | Кмет на Община Тетевен | 9,65 |  |  | Въздържал се |
| г-н Станимир Йотов Петков | Кмет на Община Угърчин | 2,68 | - | - | - |
| - | Община Ябланица | 2,91 | - | - | - |

* с **3** гласа **„За“** – Държавата, Община Ловеч и Община Луковит, (представляващо **89,13 %** от присъстващите);
* с **0** гласа **„Против“**;
* с **1** гласа **„Въздържал се“ –** Община Тетевен (представляващо **10,87 %** от присъстващите).

Представителят на Община Тетевен **не предостави** писмено становище за гласуването с „Въздържал се“, което да бъде включено в протокола от заседанието.

След преизчисляване на мандатите, по т. 3 от дневния ред с **3** гласа **„За“** (представляващо **100%** от получените действителни мандати), при **0** глас „Против“ и при **1 отменен глас „Въздържал се“** – поради не представяне от Община Тетевен на писмено становище съгласно чл. 14, ал. 4 от Правилника, беше взето следното

**Р Е Ш Е Н И Е:**

***На основание чл. 198в, ал. 4, т.9 от Закона за водите във връзка с чл. 21, ал. 1 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема бюджета за 2024 г. на Асоциация по ВиК на обособената територия, обслужвана от „ВиК“ АД – гр. Ловеч.***

**По т. 4** от дневния ред нямаше предварително внесени предложения.

В 11:30 ч. Председателят на Асоциацията по ВиК на обособената територия, обслужвана от „ВиК“ АД – гр. Ловеч, благодари на всички за участието в редовното присъствено заседание на Общото събрание и напомни, че протоколът с взетите решения ще бъде изпратен до всички членове на Асоциацията и публикуван на интернет страницата на Областна администрация Ловеч, след което заседанието бе закрито.

Съгласно разпоредбите на чл. 15, ал. 3 от Правилника, настоящият Протокол се подписа от Председателя на Асоциацията по ВиК – гр. Ловеч.

**ВИКТОР СТОЙЧЕВ**

*Председател на Асоциация по ВиК*

*на обособената територия,*

*обслужвана от „ВиК“ АД – гр. Ловеч*

Анита Иванова

*Главен секретар в Асоциация по ВиК*

*на обособената територия,*

*обслужвана от „ВиК“ АД – гр. Ловеч,*

*съгласно ГД № 2/03.01.2024 г.*

Антоанета Милева

*Финансов експерт в Асоциация по ВиК*

*на обособената територия,*

*обслужвана от „ВиК“ АД – гр. Ловеч,*

*съгласно ГД № 3/01.07.2021 г.*